nahid-hub/BLUGE-bengali-wikipedia-section-title-prediction huggingface dataset:
হিজরী সপ্তম সনে রাসুল (সা:) হুদাইবিয়ার সন্ধির চুক্তি অনুযায়ী মক্কায় গিয়ে "উমরাতুল কাদা" আদায় করেন। আবু রাফে এই সফরেও রাসুল(সা:) সঙ্গী ছিলেন। এই সফরে মক্কায় অবস্থানকালে রাসুল (সা:) এর সাথে হযরত মায়মুনার শাদী মুবারক অনুষ্ঠিত হয়। মক্কায় অবস্থানের মেয়াদ শেষ হলে হযরত রাসূলে কারীম(সা:) আবু রাফেকে মক্কায় রেখে ‘সারফে’ চলে যান। পরে আবু রাফে হযরত মায়মুনাকে নিয়ে ‘সারফে’ পৌঁছেন এবং সেখানেই বিয়ের আনুষ্ঠানিকতা শেষ হয়। তারপর সকলে মদীনায় প্রত্যাবর্তন করেন।

সঠিক অনুচ্ছেদ শিরোনাম কোনটি?
titleA. যুদ্ধে অংশগ্রহণ
titleB. কুফার অর্থ সম্পাদক
titleC. রাসুলের খেদমতে রাফি
titleD. মক্কা সফর
উত্তর: titleD
শাহাবুদ্দিন আহমেদের রাজনীতিতে আসাটা কিছুটা নাটকীয়। ৫ ডিসেম্বর ১৯৯০, মওদুদ আহমেদ উপ-রাষ্ট্রপতির পদ থেকে ইস্তফা দিলে তিনি উপ-রাষ্ট্রপতির পদে অধিষ্টিত হন। ৬ ডিসেম্বর ১৯৯০ রাষ্ট্রপতি জেনারেল হুসেইন মুহাম্মদ এরশাদ ক্ষমতাচ্যুত হবার পর, উদ্ভূত পরিস্থিতিতে বাংলাদেশের শূন্য রাষ্ট্রপতির পদে এবং নির্বাচন হবার আগ পর্যন্ত অন্তর্বর্তীকালীন সরকারের প্রধানরূপে কে আসীন হবেন তা নিয়ে বাংলাদেশের প্রধান দুটি রাজনৈতিক দল কোনো সমঝোতায় পৌঁছাতে পারছিল না। এক দল অন্য দলের প্রার্থীর প্রতি অনাস্থা পোষণ করছিল। অবশেষে যখন বিচারপতি শাহাবুদ্দিনের নাম এলো তখন দুটি দলই এক মত পোষণ করল যে বিচারপতি শাহাবুদ্দিন-ই একটি সুষ্ঠ ও সুন্দর এবং নিরপেক্ষ নির্বাচন উপহার দিতে পারেন। ২৭ ফেব্রুয়ারি ১৯৯১ বাংলাদেশের ৫ম জাতীয় সাধারণ নির্বাচনের পর তিনি আবার তার মূল পদ সুপ্রিম কোর্টের প্রধান বিচারপতি হিসেবে যোগদান করেন।

সঠিক অনুচ্ছেদ শিরোনাম কোনটি?
titleA. রাষ্ট্রপতি
titleB. কর্মজীবন
titleC. জন্ম ও পারিবারিক পরিচিতি
titleD. ভারপ্রাপ্ত রাষ্ট্রপতি
উত্তর: titleD
তিনি রাজনৈতিক জীবনে একজন সফল ব্যক্তিত্ব ছিলেন। আর রাজনৈতিক জীবনেও ছিলেন একজন সৎ ও নিষ্ঠাবান। এক কথায় যাকে একজন রাজনৈতিক আইডল হিসেবে বলা যায়। পাকিস্তান শাসনামলে মুসলিম লীগে যোগদানের মাধ্যমে তিনি তার রাজনৈতিক জীবনের সূচনা করেন এবং ঐসময় বিডি মেম্বার ও এমপিএ ছিলেন। পরবর্তীতে আওয়ামী লীগ প্রতিষ্ঠিত হলে তিনি আওয়ামী লীগে যোগদান করেন এবং মৃত্যুর আগ পর্যন্ত ঐ দলের রাজনৈতিক কর্মী ছিলেন। তিনি চাঁদপুর মহাকুমা আওয়ামী লীগের সহ-সভাপতি ও জেলা আওয়ামী লীগের সহ-সভাপতি ছিলেন। এছাড়াও তিনি ১৯৭৩ সালে চাঁদপুর পৌরসভার প্রথম ও ১৯৭৩ থেকে ১৯৮২ পর্যন্ত একাধারে দুইবার পৌর মেয়র হিসেবে নির্বাচিত হন।

সঠিক অনুচ্ছেদ শিরোনাম কোনটি?
titleA. ভাষা আন্দোলন ও মুক্তিযুদ্ধে অবদান
titleB. রাজনৈতিক জীবন
titleC. সমাজসেবা মূলক কাজ
titleD. পুরস্কার ও সম্মাননা
উত্তর: titleB
বাংলাদেশের নেতৃস্থানীয় পাবলিক বিশ্ববিদ্যালয়ের মধ্যে খুলনা প্রকৌশল ও প্রযুক্তি বিশ্ববিদ্যালয় (কুয়েট) অন্যতম । কুয়েট খুব উচ্চ মানের শিক্ষা, প্রকৌশল পাশাপাশি মৌলিক বিজ্ঞানের প্রধান শাখাসমূহ গবেষণা ও উন্নয়নমূলক কর্মসূচীর জন্য ভালোভাবে পরিচিত। দেশের এবং বিশেষ করে দক্ষিণ পশ্চিম অঞ্চলের বর্তমান চাহিদা একটি মানসম্পন্ন শিক্ষা, গবেষণা এবং অগ্রগতি অর্জন কুয়েট এর মূল উদ্দেশ্য যা এটাকে " শ্রেষ্ঠ কেন্দ্র" হিসাবে গড়ে তুলেছে। খুলনা প্রকৌশল ও প্রযুক্তি বিশ্ববিদ্যালয় (কুয়েট) ১৯৬৭ সালে রাজশাহী বিশ্ববিদ্যালয় এর প্রকৌশল অনুষদের অধীনে খুলনা ইঞ্জিনিয়ারিং কলেজ হিসেবে প্রতিষ্ঠিত হয়। জাতির জনক বঙ্গবন্ধু শেখ মুজিবর রহমান নির্দেশে প্রতিষ্ঠানটি তার অভীষ্ট যাত্রা শুরু করে ৩রা জুন ১৯৭৪ সালে।

পরে ভাল একাডেমিক এবং গবেষণা ক্ষমতা এবং পরিবেশ নিশ্চিত করার জন্য, এটি একটি স্বায়ত্বশাসিত প্রতিষ্ঠান থেকে রূপান্তরিত করে ১৯৮৪ সালে রাখা হয় বাংলাদেশ ইন্সটিটিউট অব টেকনোলজি (বিআইটি),খুলনা। একাডেমিক এবং গবেষণার ক্ষেত্রে যুগের চাহিদা মেটানোর জন্য ১ সেপ্টেম্বর ২০০৩ সালে বিআইটি থেকে উন্নীত করে এবং নাম পরিবর্তিত করে খুলনা প্রকৌশল ও প্রযুক্তি বিশ্ববিদ্যালয় রাখা হয়।
সঠিক অনুচ্ছেদ শিরোনাম কোনটি?
titleA. হাইটেক পার্ক
titleB. ভাষা
titleC. ইতিহাস
titleD. খুলনা প্রকৌশল ও প্রযুক্তি বিশ্ববিদ্যালয়
উত্তর: titleC
বিভিন্ন মাধ্যমে এরশাদের ৬টি বিয়ের কথা জানা গিয়েছিল। তার প্রথম স্ত্রীর নাম খোদেজা বেগম; ১৯৭৩ সালে তিনি খোদেজার সাথে বিবাহ বন্ধনে আবদ্ধ হন। সানজীদা আক্তার শোভা নামে তার আরেক স্ত্রীর কথাও জানা যায়, যাকে তিনি তার বিলাসবহুল বাড়ি স্বর্ণ কমলে এনেছিলেন। এছাড়াও রূপসার রাজাপুর গ্রামের তসলিমা, বাগেরহাটের রামপাল উপজেলার ফরিদা, সহযোগী বারেক কমান্ডারের স্ত্রী রামেছা এবং যাত্রাদলের নায়িকা পাইকগাছার দুর্গারানী কথা জানা যায়। এছাড়াও নূরে আলমের স্বাক্ষ্যমতে তার স্ত্রী হীরাকে এরশাদ নির্যাতন করেন বলে অভিযোগ রয়েছে।

এরশাদের প্রথম স্ত্রী খোদেজার গর্ভে এরশাদের চারটি সন্তান জন্ম নেয় যার মধ্যে তিনটি ছেলে ও একটি মেয়ে। এছাড়া গ্রেফতারের পর শোভার গর্ভে জান্নাতুল নওরীন এমিলি এষা নামে এক মেয়ের জন্ম হয়।

সঠিক অনুচ্ছেদ শিরোনাম কোনটি?
titleA. গ্রেফতার ও মৃত্যুদণ্ড
titleB. রাজনীতিতে প্রবেশ
titleC. জীবনী
titleD. ব্যক্তিগত জীবন
উত্তর: titleD
এস. স্টারসটিন আল্টায়িয অনুকল্পের একজন প্রধান নিয়মিত সমর্থক, যিনি ১৯৯১ সালে আলতায়ীয় ভাষাগুলোর একটি তুলনামূলক আভিধানিক বিশ্লেষণ প্রকাশ করেছিলেন। তিনি সিদ্ধান্তে উপনীত হন যে এই বিশ্লেষণ আলতায়ীয় শ্রেণীকরণকে সমর্থন করে, যদিও এটি ছিল “ইউরেশিয়ার অন্যান্য ভাষা গোষ্ঠীর চেয়ে প্রাচীনতম, উদাহরণস্বরূপ ইন্দো-ইউরোপিয়ান অথবা ফিন্য-উগরিক, এবং এই কারণেই আধুনিক আলতায়ীয় ভাষাগুলো কিছু সংখ্যক সাধারণ উপাদান সংরক্ষণ করে”। 

১৯৯১ সালে এবং পুনরায় ১৯৯৬ সালে রয় মিলার আলতায়ীয় অনুকল্পকে সমর্থন করেছিলেন এবং দাবি করেছিলেন যে  ক্লাউসন এবং ডেফার এর সমালোচনা কেবলমাত্র আভিধানিক সাদৃশ্যের ক্ষেত্রে প্রযোজ্য, যেখানে এই মতবাদের জন্য সবচেয়ে গুরুত্বপূর্ণ প্রমাণ হচ্ছে মৌখিক শব্দতত্ত্বের সাদৃশ্য। 

২০০৩ সালে ক্লাউস শোনিগ সেই সময়ে আলতায়ীয় অনুকল্পের ইতিহাস নিয়ে একটি একটি সমালোচিত পরিদর্শন প্রকাশ করেন, যেখানে তিনি প্রথম দিকের সমালোচক ক্লাউসন, ডেফার এবং শের্বক এর পক্ষাবলম্বন করেন। 

২০০৩ সালে স্টারসটিন এবং অন্যান্যরা একটি "আলতায়ীয় ভাষাগুলোর ব্যুৎপত্তিক অভিধান" প্রকাশ করেন, যা ১৯৯১ সালের আভিধানিক তালিকাটি সম্প্রসারিত করে এবং অন্যান্য ধনিতাত্ত্বিক ও ব্যাকরণগত যুক্তিগুলোকে সংযুক্ত করে। 

স্টারসটিন এর বই ২০০৪ ও ২০০৫ সালে স্টিফেন জর্জ এর দ্বারা, এবংএবং ২০০৫ সালে আলেক্সান্ডার ভোভিনের দ্বারা সমালোচিত হয়েছিল। 

জর্জ ও ভভিনের সমালোচনার উত্তর হিসেবে অন্যান্যরা এর সমর্থন করেছিলেন, যা স্টারসটিন ২০০৫ সালে, বালাজিক ২০০৬ সালে, রোববাটস ২০০৭ সালে, এবং ২০০৮ সালে ডাইবো ও জি. স্টারসটিনের দ্বারা প্রকাশিত হয়। 

২০১০ সালে লার্স জোয়ানসন ১৯৯৬ সালে মিলারের প্রত্যাখ্যান সমালোচকদের কাছে পুনরাবৃত্তি করেছিলেন, এবং বিতর্ককারীদের নীরব থাকার আহব্বান জানান। 

সঠিক অনুচ্ছেদ শিরোনাম কোনটি?
titleA. কোরিয়ান এবং জাপানি ভাষা
titleB. আলতায়ই অনুকল্পের সমর্থক এবং সমালোচক তালিকা
titleC. শব্দতাত্ত্বিক এবং ব্যাকরণগত বৈশিষ্ট্য
titleD. আধুনিক বিতর্ক
উত্তর: titleD
বান্দরবান সদর উপজেলার সর্ব-দক্ষিণে টংকাবতী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৪ কিলোমিটার। এ ইউনিয়নের উত্তরে সুয়ালক ইউনিয়ন; পূর্বে রোয়াংছড়ি উপজেলার তারাছা ইউনিয়ন ও রুমা উপজেলার গ্যালেংগ্যা ইউনিয়ন; দক্ষিণে লামা উপজেলার সরই ইউনিয়ন এবং পশ্চিমে চট্টগ্রাম জেলার লোহাগাড়া উপজেলার চরম্বা ইউনিয়ন, পদুয়া ইউনিয়ন ও সাতকানিয়া উপজেলার ছদাহা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. শিক্ষা ব্যবস্থা
titleC. আয়তন
titleD. হাট-বাজার
উত্তর: titleA
পৃথিবীর অক্ষের হেলে থাকার কারণে (অক্ষীয় ঢাল নামে পরিচিত), বছরের বিভিন্ন সময়ে পৃথিবীর আকাশে সূর্যের গতিপথের পরিবর্তন দেখা যায়। যখন উত্তর গোলার্ধ সূর্যের দিকে হেলে থাকে, তখন উত্তর গোলার্ধে দিনের দৈর্ঘ্য বড় হয় এবং সেখানকার একজন পর্যবেক্ষক সূর্যকে আকাশে উচু অবস্থানে দেখতে পান। এর ফলে উত্তর গোলার্ধের গড় তাপমাত্রা বৃদ্ধি পায় (গ্রীষ্মকাল) এবং অধিক পরিমাণ সৌর বিকিরণ ভূপৃষ্ঠে পৌঁছায়। আবার যখন উত্তর মেরু সূর্য থেকে দূরে হেলে পড়ে তখন, বিপরীত ঘটনা ঘটে এবং উত্তর গোলার্ধের তাপমাত্রা হ্রাস পায় (শীতকাল)। সুমেরুবৃত্তের উত্তরে এবং কুমেরুবৃত্তের দক্ষিণে, একটি চরমভাবাপন্ন অবস্থা দেখা যায়। এখানে বছরের একটি সময়ে ক্রমাগত দিনের আলো, এবং বিপরীত সময়ে একটানা রাতের অন্ধকারে নিমজ্জিত থাকে। অক্ষীয় ঢালের ফলে আবহাওয়ার বৈচিত্র্য দেখা যায় যার ফলশ্রুতিতে ঋতু পরিবর্তন ঘটে।

সঠিক অনুচ্ছেদ শিরোনাম কোনটি?
titleA. পৃথিবীর উপর প্রভাব
titleB. অধিবর্ষ
titleC. ভবিষ্যৎ পরিণতি সম্পর্কে গবেষণা
titleD. গবেষণার ইতিহাস
উত্তর: titleA
টোকিও বন্দরের অগ্রদূত, এডো বন্দর (এডো মিনাটো) জাপানের সামুদ্রিক পরিবহনের ইতিহাসে এবং এডোর লোকদের জন্য পণ্য সরবরাহের স্থান হিসাবে অত্যন্ত গুরুত্বপূর্ণ ভূমিকা পালন করেছিল। টোকুওয়াওয়া শোগুন্টের সময় টোকিও বন্দরকে আন্তর্জাতিক বাণিজ্যের জন্য উন্মুক্ত করার অনুমতি দেওয়া হয়নি, যদিও প্রতিবেশী ইয়োকোহামা বন্দর এই ধরনের বাণিজ্যের জন্য উন্মুক্ত ছিল।

মেইজি যুগে বন্দরের উন্নয়নকে উতসাহিত করা হয়েছিল একটি প্রকল্পের দ্বারা। এই প্রকল্পে সুমিদা নদীর মোহনা উন্নত করার উদ্দেশ্যে চ্যানেলগুলি খনন করা হয় এবং সুসকিশিমা এবং শিবৌড়ায় জমি পুনরূদ্ধার করা হয়।

১৯৩৩ সালে কান্টো ভূমিকম্পটি একটি পূর্ণ-স্কেল টার্মিনাল নির্মাণ প্রকল্পের সূচনা বিন্দু হিসাবে কাজ করে, যা ১৯২৫ সালে হিনোডের প্রথম টার্মিনাল খোলার সাথে সাথে শীর্ষস্থানীয় হয়। শিবৌরা এবং তকেশিবা আরও দুটি টার্মিনাল সমাপ্তির পাশাপাশি, টোকিও বন্দর ২০ মে, ১৯৪১ সালে আন্তর্জাতিক বাণিজ্যের জন্য উন্মুক্ত করা হয়।

দ্বিতীয় বিশ্বযুদ্ধের পরে বন্দরের উন্নয়ন জাপানের শিল্পের পুনর্গঠনের জন্য গুরুত্বপূর্ণ কাজ হয়ে ওঠে এবং টয়োসু কয়লা টার্মিনাল, হারুনি টার্মিনাল ও একের পর এক অন্যান্য টার্মিনালের নির্মাণকাজ শুরু হয়।

১৯৬০- এর দশকের শেষ দিকে, কনটেইনার পরিবহন ব্যবস্থা বিশ্বব্যাপী জাহাজী পণ্য পরিবহনের একটি প্রধান মাধ্যম হয়ে দাঁড়ায়। ১৯৬৭ সালে, নিপ্পন কনটেইনার টার্মিনাল, লিমিটেড (এনসিটি), বন্দরটির (এবং জাপানের) প্রথম কনটেইনার টার্মিনাল পরিচালনা সংস্থা হয়ে ওঠে। একই বছর, একটি জাপানি বন্দরে কল করার প্রথম কন্টেইনারবাহী জাহাজটি এনসিটি দ্বারা পরিচালিত হয়। এটি টোকিও বন্দরকে একটি বড় আন্তর্জাতিক বাণিজ্যিক বন্দর হিসাবে স্থাপনে উল্লেখযোগ্য অবদান রেখেছিল।

সঠিক অনুচ্ছেদ শিরোনাম কোনটি?
titleA. পশ্চাৎ ভূমি
titleB. ইতিহাস
titleC. টার্মিনাল
titleD. অবস্থান
উত্তর: titleB
কলেজটি ১৯৯১ সালে উচ্চ মাধ্যমিক স্তরে ঢাকা মহানগরের শ্রেষ্ঠ শিক্ষালয়ের গৌরব অর্জন করেছে। এছাড়াও জাতীয় বিশ্ববিদ্যালয় কলেজ র‍্যাংকিং-২০১৫ এ সমগ্র বাংলাদেশের সরকারি ও বেসরকারী পর্যায়ের অনার্স ও মাস্টার্স কলেজের মধ্যে ১০ম এবং বেসরকারী কলেজের মধ্যে ২য় স্থান অধিকার করে। ঢাকা ময়মনসিংহ অঞ্চলের মধ্যে ৬ষ্ঠ স্থান অধিকার করে দেশের অন্যতম সেরা পোস্ট গ্রাজুয়েট কলেজ হওয়ার গৌরব অর্জন করে এবং মহিলা কলেজগুলো মধ্যে প্রথম স্থান অর্জন করেছে।


সঠিক অনুচ্ছেদ শিরোনাম কোনটি?
titleA. প্রতিষ্ঠা ও অর্জন
titleB. অবস্থান
titleC. ইতিহাস
titleD. গবেষণাগার
উত্তর: titleA
ইব্রাহিম ১৬১৫ সালের ৫ নভেম্বর জন্মগ্রহণ করেছিলেন, সুলতান প্রথম আহমেদ এবং তাঁর প্রিয় উপপত্নীর পুত্র হয়ে যিনি পরে তাঁর আইনী স্ত্রী কোসেম সুলতান হয়েছিলেন। ইব্রাহিমের বয়স যখন ২, তখন তার বাবা হঠাৎ মারা গেলেন এবং ইব্রাহিমের চাচা প্রথন মুস্তাফা নতুন সুলতান হয়ে যান । ততক্ষণে যুবক ইব্রাহিমসহ কোসেম সুলতান ও তার সন্তানদের পুরাতন প্রাসাদে প্রেরণ করা হয়েছিল। তার ভাই চতুর্থ মুরাদ এর উত্তরাধিকারের পরে ইব্রাহিমকে কাফেতে আবদ্ধ করা হয়েছিল, যা তার স্বাস্থ্যের উপর প্রভাব ফেলেছিল। ইব্রাহিমের অন্যান্য ভাই-শাহজাদা বায়েজিদ, শাহজাদা সুলাইমান এবং শাহজাদা কাসিমকে সুলতান চতুর্থ মুরাদের আদেশে মৃত্যুদন্ড কার্যকর করা হয়েছিল এবং এর কারণেই ইব্রাহিম ভয় পেয়েছিলেন যে তিনি এই লাইনে ছিলেন। তবে তার ভাইয়ের মৃত্যুর পরে ইব্রাহিম উসমানীয় সাম্রাজ্যের সুলতান হন । 

সঠিক অনুচ্ছেদ শিরোনাম কোনটি?
titleA. পদচ্যুতি এবং মৃত্যু
titleB. পত্নীগণ
titleC. রাজত্ব
titleD. জীবনের প্রথমার্ধ
উত্তর: titleD
বাংলাদেশের স্বাধীনতা আন্দোলনের পটভূমি নির্মাণে যে সব মনীষী কালজয়ী অবদান রেখেছেন মাওলানা আবদুর রশীদ তর্কবাগীশ ছিলেন তাদের মধ্যে অন্যতম৷ তিনি একজন সুসাহিত্যিকও ছিলেন ৷ তার রচিত গ্রন্থগুলো হচ্ছে : শেষ প্রেরিত নবী, সত্যার্থে ভ্রমণে, ইসলামের স্বর্ণযুগের ছিন্ন পৃষ্ঠা, সমকালীন জীবনবোধ, স্মৃতির সৈকতে আমি, ইসমাইল হোসেন সিরাজী ইত্যাদি ৷

সঠিক অনুচ্ছেদ শিরোনাম কোনটি?
titleA. পাকিস্তান আমল
titleB. মৃত্যু
titleC. জন্ম ও শৈশব
titleD. অবদান
উত্তর: titleD
৭ ডিসেম্বর ২০০৬ তারিখে দীক্ষিত স্বামী-সন্তানসহ মুম্বাইয়ে ফিরে আসেন এবং "আজা নাচলে" (২০০৭) ছবিতে অভিনয় করেন। চলচ্চিত্রটি নভেম্বর, ২০০৭ মুক্তি পায় এবং প্রচণ্ড সমালোচনা সত্ত্বেও নিউ ইয়র্ক টাইমসে লেখা হয় ‘তিনি (অর্থাৎ মাধুরী) এখনও তা দেখাতে পারেন’ শিরোনামে দীক্ষিতের অভিনয়ের উচ্চ প্রশংসাসহ গভীরভাবে মূল্যায়ণ করা হয়েছিল।

২০০৭ সালে আন্তর্জাতিক নারী দিবসে রেডিফ মাধুরী দীক্ষিতকে বলিউডের ইতিহাসে সর্বকালের সেরা অভিনেত্রী হিসেবে ঘোষণা করে। মে ২০০৮ সালে লস এঞ্জেলসে ভারতীয় ছায়াছবি উৎসবে সম্মানিত করা হয়। মার্চ ২০১০ সালে ইকোনমিক টাইমস ঘোষণা করে যে, মাধুরী দীক্ষিত “৩৩ মহিলার একজন, যাকে নিয়ে ভারতবাসী গর্বিত”।

সঠিক অনুচ্ছেদ শিরোনাম কোনটি?
titleA. ফিরে আসা (২০০৭-বর্তমান)
titleB. কর্মজীবন
titleC. চলচ্চিত্রে আগমন (১৯৮৪-১৯৮৯)
titleD. ব্যক্তিগত জীবন
উত্তর: titleA
যুক্তরাষ্ট্রে, দাতব্য সংস্থা হল একটি সংস্থা যেটি জনস্বার্থের জন্য উপকারী এমন উদ্দেশ্যে পরিচালিত হয়। বিভিন্ন ধরনের দাতব্য সংস্থা আছে। প্রতিটি যুক্তরাষ্ট্র ও বিদেশি দাতব্য সংস্থা যেগুলো ইন্টারনাল রেভিনিউ কোড-এর অনুচ্ছেদ ৫০১ (গ) (৩) অনুযায়ী কর অব্যাহতির যোগ্যতা অর্জন করে তাদের "বেসরকারি ফাউন্ডেশন" হিসাবে গণ্য করা হয়, যদি না এটি আইআরএস-এ দেখায় যে এটি অন্য বিষয়শ্রেণীর মধ্যে পড়ে। সাধারণত, কোনো সংস্থা যেটি বেসরকারি ফাউন্ডেশন না (যেমনঃ এটা অন্য কিছু হিসেবে যোগ্যতা অর্জন করে) ইন্টারনাল রেভিনিউ কোড-এর ৫০৯ (ক) অনুচ্ছেদ অনুযায়ী সেটি হল একটি জনসাধারণের দাতব্য।

এছাড়াও, বেসরকারি ফাউন্ডেশন সাধারণত এর প্রধান তহবিল সংগ্রহ করে ব্যক্তি, পরিবার, কর্পোরেশন, বা অন্য কোনো একক উৎস থেকে এবং অনুদান প্রদানকারীর থেকে বেশি সময় এবং জনগণের কাছ থেকে তহবিল সংগ্রহের অনুরোধ করে না। অন্য দিকে, একটি ফাউন্ডেশন বা জনসাধারণের দাতব্য সাধারণত ব্যক্তি, সরকার ও বেসরকারি ফাউন্ডেশন থেকে অনুদান পায়, এবং যদিও কিছু জনসাধারণের দাতব্য অনুদান প্রদানের কর্মকান্ডে নিয়োজিত, বেশিরভাগ সরাসরি সেবা প্রদান করে বা অন্যান্য কর অব্যাহতিপ্রাপ্ত কার্যক্রম পরিচালনা করে।

এটি আরেকটি পার্থক্য সৃষ্টি করে, ফাউন্ডেশন যেগুলো মূলত অনুদান প্রদান করে (যেমনঃ এগুলো তাদের সম্পদ অন্য সংস্থাকে অনুদান দেবার জন্য ব্যবহার করে, যার বদলে ঐ সংস্থা পরোক্ষভাবে ফাউন্ডেশনের লক্ষ্য পূরণে কাজ করে) সেগুলোকে সাধারণত "অনুদান প্রদানকারী" বা "অ-সক্রিয়" ফাউন্ডেশন বলা হয়। অবশ্যই এগুলো হয় বেসরকারি ফাউন্ডেশন, কিন্তু কিছু বেসরকারি ফাউন্ডেশন (এবং বেশিরভাগ সরকারি দাতব্য সংস্থা) তাদের প্রাপ্ত তহবিল সরাসরি "নিজস্ব" সেবা কার্যক্রম এবং লক্ষ্য পূরণে ব্যবহার করে।

অ-সক্রিয় বেসরকারি ফাউন্ডেশনের উদাহরণ হলঃ রকেফেলার ফাউন্ডেশন এবং বিল অ্যান্ড মেলিন্ডা গেটস ফাউন্ডেশন।

সক্রিয় ফাউন্ডেশন বা সরকারি দাতব্য সংস্থার উদাহরণের মাঝে আছেঃ লাভ ফর দা এল্ডারলি, এলিজাবেথ গ্লেসার পেডিয়াট্রিক এইডস ফাউন্ডেশন, আমেরিকান ক্যান্সার সোসাইটি, মেইক এ উইশ ফাউন্ডেশন, ওয়ার্ল্ড ওয়াইল্ডলাইফ ফান্ড, এবং হ্যান্ডস ফর মিউজিক ফাউন্ডেশন।

দাতব্য সংস্থা গঠনের শর্ত ও প্রক্রিয়া রাজ্যভেদে ভিন্ন হয়, এমনকি দাতব্য সংস্থা যেগুলো দাতব্য কার্যক্রম করে, দাতব্য অবদানের অনুরোধ করে, বা পেশাদার তহবিল সংগ্রহকারী ভাড়া নিয়োগ দেয় সেগুলোর নিবন্ধন এবং জমার শর্তও ভিন্ন হয়। তাই বাস্তবে "দাতব্য সংস্থার" বিস্তারিত সংজ্ঞা নির্ধারিত হয় যেখানে দাতব্য সংস্থাটি কার্যক্রম পরিচালনা করে সেই রাজ্যের আইনের শর্ত, এবং আইআরএস-এর কেন্দ্রীয় কর মুক্তির শর্ত দ্বারা।

ইউএস দাতব্য সংস্থাগুলোর ব্যাপারে তথ্য, এমনকি ক্রম সম্পর্কে জানার ব্যবস্থা রয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. যুক্তরাষ্ট্র
titleC. ইংল্যান্ড ও ওয়েলস
titleD. কানাডা
উত্তর: titleB
১৯০৬ থেকে ১৯১৪ সাল পর্যন্ত তিনি কলকাতা গভর্নমেন্ট আর্ট স্কুলে ইউরোপীয় অ্যাকাডেমিক রীতিতে পড়াশোনা করেন। আর্ট স্কুলে ইতালীয় শিল্পী গিলার্দি ও পরে অধ্যক্ষ পার্সি ব্রাউনের সংস্পর্শে এসে তিনি প্রাচ্য-প্রতীচ্যের উভয় শিল্পের কলা-কৌশলের সাথে পরিচিত হন। ইউরোপীয় অ্যাকাডেমিক রীতি শিখলেও শেষ পর্যন্ত দেশজ সরল রীতিতে চিত্র নির্মাণ করেন। এছাড়া কিছুদিন তিনি ফার্সি শিল্পীদের মতো চিত্র চর্চা করেন। এইসময় তিনি তার চিত্র চর্চার বেগ আরো বৃদ্ধি করেন। তিনি 16 বছর বয়সে কলকাতা আর্ট কলেজে চিত্র চর্চার জন্য ভর্তি হন।

সঠিক অনুচ্ছেদ শিরোনাম কোনটি?
titleA. লোকশিল্পে উৎসাহ
titleB. দেশীয় উপকরণ ব্যবহার
titleC. জন্ম
titleD. শিক্ষাজীবন
উত্তর: titleD
গাইবান্ধা জেলা শহর থেকে ১৩ কিঃ মিঃ দক্ষিণে গাইবান্ধা সাঘাটা ফুলছড়ি সড়কে ঘেষেবাদিয়াখালী স্টেশন রোডে নুরুলগঞ্জ হাটের পশ্চিম পার্শ্বে তালুক রিফাইতপুর মৌজায় সদর উপজেলার বাদিয়াখালী ইউনিয়ন অবস্থিত। ইউনিয়নের পূর্বে উদাখালী ইউ.পি, দক্ষিণে পদুম শহর ইউ.পি, পশ্চিমে মনোহরপুর ইউ.পি, এবং উত্তরে বোয়ালী ইউ.পি।

সঠিক অনুচ্ছেদ শিরোনাম কোনটি?
titleA. নামকরণ
titleB. আয়তন
titleC. অবস্থান
titleD. অর্থনীতি
উত্তর: titleC
২০০৭ সালের ১৯ই নভেম্বর আমাজন প্রথম কিন্ডল বাজারজাত করা শুরু করে। প্রথম প্রজন্মের কিন্ডলগুলোর মুল্য ছিল ৩৯৯ মার্কিন ডলার। বাজারে আসার সাড়ে পাঁচ ঘণ্টার মধ্যেই প্রথম কিন্ডলটি বিক্রি হয়ে যায়। পরবর্তী কয়েক মাসের মধ্যেই উৎপাদিত সবগুলো কিন্ডল বিক্রি হয়ে যায় ও প্রায় পাঁচ মাস বিক্রি বন্ধ থাকার পর ২০০৮ সালের এপ্রিল থেকে আবার বিক্রি করা শুরু হয়। এযাবৎ প্রস্তুতকৃত কিন্ডলগুলোর মধ্যে শুধুমাত্র এই কিন্ডলটিতেই এসডি কার্ড ব্যবহার করে মেমরি বাড়িয়ে নেয়ার সুযোগ ছিল। কিন্ডলটির ডিসপ্লে ছিল ৬ ইঞ্চি ও ৪ মাত্রার গ্রেস্কেল। বিল্ট ইন মেমরি ছিল ২৫০ মেগাবাইট। এই ডিভাইসটিতে প্রায় ২০০ টির মত বই রাখা যেতো। এছাড়া এতে একটি স্পিকার ও হেডফোন জ্যাক ছিল। আমাজন কিন্ডলের এই সংস্করণটিতে বিনামূল্যে থ্রিজি ইন্টারনেট ব্যবহার করে আমাজন স্টোরে কোন বই জমা করে রাখা ও পরবর্তীকালে তা ডাউনলোড করার সুযোগ রাখা হয়েছিলো। আমাজন এর প্রথম প্রজন্মের কিন্ডল শুধুমাত্র উত্তর আমেরিকার মধ্যেই বাজারজাত করতো।

সঠিক অনুচ্ছেদ শিরোনাম কোনটি?
titleA. কিন্ডল ডিএক্স আন্তর্জাতিক সংস্করণ
titleB. কিন্ডল ২ আন্তর্জাতিক সংস্করণ
titleC. প্রথম প্রজন্মের কিন্ডল
titleD. কিন্ডল ডিএক্স
উত্তর: titleC
প্রথম বিশ্বযুদ্ধের কারণে আলবার্ট হার্টকফের খেলোয়াড়ী জীবনে স্থবিরতা নেমে আসে। প্রথম বিশ্বযুদ্ধ চলাকালে মেলবোর্নের রয়্যাল ওম্যান্স হাসপাতালে কাজ করেন। এরপর পার্থের রয়্যাল চিলড্রেন্স হাসপাতালে স্থানান্তরিত হন। তবে, এ যুদ্ধে জার্মান রক্ত প্রবাহের কারণে তিনি কোন সমস্যায় পড়েছিলেন কি-না তা জানা যায়নি।

বিশ্বযুদ্ধের পর ১৯১৯ সালে মেলবোর্নে ফিরে আসেন ও ভিক্টোরিয়ার নর্থকোটে চিকিৎসা কার্য চালাতে শুরু করেন। ক্রিকেটের জগতেও ফিরে আসেন তিনি। ছয় বছরের মধ্যে ভিক্টোরিয়ার পক্ষে প্রথম খেলেন। নিউ সাউথ ওয়েলসের বিপক্ষে ৫৩ ও ৪৯ রান তুলেন। ১৯২২-২৩ মৌসুমে ভিক্টোরিয়ার সদস্যরূপে সফররত এমসিসি’র বিপক্ষে খেলার সুযোগ পান এবং ৫/২৩ ও ৮/১০৫ পান। এছাড়াও, ব্যাট হাতে নিয়ে ৮৬ ও অপরাজিত ১৪ রান তুলেন।

নভেম্বর, ১৯২৪ সালে সফররত ইংরেজ দলের বিপক্ষে ভিক্টোরিয়ার সদস্যরূপে অপরাজিত অর্ধ-শতরানের ইনিংস খেলেন। ফলশ্রুতিতে, ৩৫ বছর বয়সে জাতীয় দলে তাকে অন্তর্ভূক্ত করা হয়।

সঠিক অনুচ্ছেদ শিরোনাম কোনটি?
titleA. শৈশবকাল
titleB. বিশ্বযুদ্ধে অংশগ্রহণ
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleB
বর্তমান সময়ে গুন্ডাদল শব্দ সাধারণত কোন অপরাধী দলকে বোঝানো হয় এবং গুন্ডা শব্দটি দ্বারা অপরাধীকে বোঝানো হয়। অনেকেই গুন্ডাদলের বিষয় সম্পর্কে লিখেছেন, যদিও সেখানে গুন্ডাদল গঠন সম্পর্কে পরিষ্কার কোন মিল নেই বা কি অবস্থায় একটি গুন্ডাদল গঠন এবং বিবর্তন ঘটে সে সম্পর্কেও পরিষ্কার কিছু নেই। 
একটি চুক্তি আছে যে গুন্ডাদলের সদস্যদের মধ্যে যে তাদের আলাদা পরিচয় এবং অংশ আছে, এবং এটি ভাগ করা কার্যক্রম এবং চাক্ষুষ সনাক্তকরণ যেমন কাপড়, উল্কি বা আংটি এর মাধ্যমে সাধারণত চাঙ্গা করা হয়।
কিছু পূর্ব ধারণা হয়ত মিথ্যা। উদাহরণস্বরূপ, অবৈধভাবে মাদক বণ্টন করার সাধারণ দৃষ্টিকোণ থেকে দেখা হয় যে এগুলো গুন্ডাদল করে থাকে এবং যুক্তরাষ্ট্রে তাদেরকে প্রশ্নবিদ্ধ করা হয়।
একটি গুন্ডাদল হতে পারে ছোট একটি দল কয়েকজন লোকের দ্বারা সংগঠিত যারা অপরাধ কর্মকান্ডে সহায়তা করে, "জেসি জেমস" গুন্ডাদলের ক্ষেত্রে বলা যায় যার সমাপ্তি হয় তাদের দল প্রধানের মৃত্যু দ্বারা ১৮৮২ সালে। কিন্তু একটি গুন্ডাদল অসংখ্য লোক দ্বারা তৈরি একটি প্রতিষ্ঠানের মত যেটি তাদের দল প্রধানের মৃত্যুর পরও চলতে থাকবে। "চিকাগো আউটফিটস" যেটি তৈরি করেছিল "আল কাপোন" এবং এটি ২১ শতাব্দী পর্যন্ত টিকে আছে তার প্রতিষ্ঠাতার মৃত্যুর পরও। 
বড় এবং ভাল কাঠামোর গুন্ডাদল যেমন "দ্য মাফিয়া", "ড্রাগ কার্টেল", "ট্রায়াড" বা অন্যান্য অবৈধ মোটরসাইকেলের গুন্ডাদলগুলো বড় ধরনের জঠিল কাজগুলো করতে পারে যেগুলো একা কারোর পক্ষে করা সম্ভব নয় এবং তারা যেসকল সেবা দেয় যেমন বিতর্কের মধ্যস্থতা ও জোর করে চুক্তি করা যেগুলো বৈধ সরকারের সমান।
সংগঠিত অপরাধ শব্দটি সংযুক্ত করা হয় গুন্ডা দল এবং গুন্ডাদের ক্ষেত্রে, কিন্তু এটি প্রতিশব্দ নয়। একটি ছোট গুন্ডাদল যে জড়িত হয় নিম্ন শ্রেণীর কোন অপরাধে সেটিকে সংগঠিত হিসাবে দেখা হয় না। একটি প্রতিষ্ঠান যেটি বিভিন্ন দেশের গুন্ডা দলের সাথে সংযুক্ত থাকে আন্তর্জাতিক মাদক বা পতিতা পাচারে তাকে “গুন্ডাদলের” সাথে তুলনা না করাও হতে পারে।

যদিও গুন্ডা এবং গুন্ডাদল বিভিন্ন দেশে আছে এবং পূর্বেও অনেক সময় ছিল, তারা লক্ষণীয় ভূমিকা পালন করেছে সামাজিক রীতির দূর্বল অবস্থা বা যখন সরকার যখন চেষ্টা করে কোন পণ্য বা সেবার যদি প্রচুর চাহিদা থাকে সেই সময়ে।

সঠিক অনুচ্ছেদ শিরোনাম কোনটি?
titleA. ল্যাটিন আমেরিকা
titleB. জনি টরিও
titleC. ল্যাটিন আমেরিকা
titleD. গুন্ডাদল
উত্তর: titleD
এনায়েতপুর শাহ সুফি খাজা ইউনূস আলী এনায়েতপুরী নামে ইসলামী ধর্ম প্রচারকের জন্য বিখ্যাত।

তাতের তৈরী কাপড় এই এলাকার একটি বিশেষত্ব। শাড়ী (মহিলা পোষাক) এবং লুঙ্গি (পুরুষ পোষাক) উৎপাদন এই অঞ্চলের প্রধান শিল্প। এনায়েতপুর থানার অন্তর্ভুক্ত গ্রামগুলি হলো গোপালপুর, রূপনাই, খোুকনি, এবং গোপিনাথপুর উল্লেখযোগ্য।

সঠিক অনুচ্ছেদ শিরোনাম কোনটি?
titleA. বিবরণ
titleB. হাসপাতাল
titleC. ইতিহাস
titleD. জ্যোতির্বিদ্যা
উত্তর: titleA
২০১৫ সালে, ডিসেম্বরে ঢাকায় অনুষ্ঠিত, ইউনক্স-সানরাইজ বাংলাদেশ ওপেন ইন্টারন্যাশনাল টুর্নামেন্টে মহিলাদের একক বিভাগে রুথভিকা শিরোপা জিতেছেন। অক্টোবরে, সোফিয়া, বুলগেরিয়া, তিনি বালোলাত বুলগেরিয়ান আন্তর্জাতিক এ মহিলা এককের ব্রোঞ্জ পদক পান। সেপ্টেম্বর মাসে, তিনি পর পর চার বার সুশান্ত চিপলকটী মেমোরিয়াল ইন্ডিয়া জুনিয়র ইন্টারন্যাশনালে মহিলাদের একক বিভাগের শিরোপা জেতেন। রাধে শ্যাম গুপ্ত মেমোরিয়াল অল ইন্ডিয়া সিনিয়র র্যাংকিং ব্যাডমিন্টন টুর্নামেন্টে, মহিলাদের একক বিভাগে বিজয়ী হন।

সঠিক অনুচ্ছেদ শিরোনাম কোনটি?
titleA. ২০১০
titleB. ২০১৫
titleC. শৈশব এবং প্রাথমিক প্রশিক্ষণ
titleD. ২০১৮
উত্তর: titleB
জারসাঙ্গা ১৯৪৬ সালে তৎকালীন ব্রিটিশ ভারতের (বর্তমানে পাকিস্তান) উত্তর-পশ্চিম সীমান্ত প্রদেশ অঞ্চলের লাকি মারওয়াতের নওশেরা নামক একটি ছোটো গ্রামে জন্ম নেন। তার বাবা জাফর মামাখলে। তিনি কুটানির (কুটন) নামক যাযাবর উপজাতির অন্তর্গত; যারা পাঞ্জাব এবং সিন্ধু থেকে পশতু অঞ্চলে আসে। সাধারণত এরা এক জায়গায় স্থায়ীভাবে অবস্থান নেয় না। তাদের প্রধান পেশার মধ্য রয়েছে গান গাওয়া। তাদের প্রধান ভ্রমণ পথ ডেরা ইসমাইল খান থেকে বন্নু সড়ক এবং কোহাট ও পেশাওয়ার পর্যন্ত বিস্তৃত। তাদের মধ্যে কেউ-কেউ আফগানিস্তান পর্যন্তও বিচরণ করে এবং প্রায়শই গ্রীষ্মকাল পর্যন্ত সেখানে অবস্থান নিয়ে শীতের সময় খাইবার পাখতুনখোয়া দক্ষিণের জেলায় ফিরে আসে।

১৯৬৫ সালে, তিনি লাকি মারওয়াতের, সারাই নূরঙ্গের বাসিন্দা মালা জানকে বিয়ে করেন, যিনি ছিলেন একজন পশতু যাযাবর। অনেকেই মনে করেন তিনি জনপ্রিয় লোক গায়ক খান তেহসিলকে বিয়ে করেছিলেন, যদিও তিনি এই গুজব অস্বীকার করেন এবং খান তেহসিলকে তার স্বামীর চাচাতো ভাই হিসেবে পরিচয় দেন:
আসলে আমি অনেকবার তার সাথে গান গেয়েছি এবং আমাদের বেশিরভাগ যৌথ গানগুলি প্রচুর জনপ্রিয়তাও অর্জন করেছিল। সে আমার স্বামী নয়, বরংচ ভাইয়ের মতো।

জারসাঙ্গার তিন মেয়ে এবং ছয় পুত্রসহ নয়জন সন্তান রয়েছে। এদের মধ্যে শুধু তার দ্বিতীয় পুত্র শাহজাদা সঙ্গীত জগতে যুক্ত রয়েছে।

খাইবার পাখতুনখোয়ার নওশরা জেলার একজন অজ্ঞাত ব্যক্তি জারসাঙ্গাসহ তার তিন পুত্র, এক কন্যা এবং দুই নাতির উপর হামলা চালায়।

সঠিক অনুচ্ছেদ শিরোনাম কোনটি?
titleA. "কোক স্টুডিও" (পাকিস্তান)
titleB. জীবন
titleC. পেশাজীবন
titleD. ডিস্কতালিকা
উত্তর: titleB
তিনি ১৯৮৪ সালে ইংল্যান্ড ক্রিকেট দলের বিরুদ্ধে দুইটি ডাবল সেঞ্চুরি করেন। গ্রীষ্মকালীন ঐ সফরে ওয়েস্ট ইন্ডিজ ক্রিকেট দলটি ৫-০ ব্যবধানে টেস্ট সিরিজ জয় করেছিল। পরবর্তীকালে ঐ সিরিজটি ব্ল্যাকওয়াশ নামে পরিচিতি পায়।

জুন, ১৯৮৪ সালে লর্ডসে অনুষ্ঠিত ২য় টেস্টে তিনি ২১৪ রান করেছিলেন। এরপর জুলাই, ১৯৮৪ সালে ওল্ড ট্রাফোর্ডে অনুষ্ঠিত ৪র্থ টেস্টের পঞ্চম দিবসেও তিনি ডাবল সেঞ্চুরি হিসেবে ২২৩ রান করেন। এটি ছিল ওয়েস্ট ইন্ডিজের সেরা ইনিংসগুলোর অন্যতম ও প্রথম যা শেষদিনে সফলতমভাবে ৩৪২ রান করে টপকিয়ে বিজয়ী হয়েছিল। স্মর্তব্য যে, লর্ডসেও দলটি সর্বোচ্চ রান তাড়া করে জয়লাভ করেছিল।

টেস্ট ও একদিনের আন্তর্জাতিকে বার্বাডিয়ানদের মধ্য দ্বিতীয় সর্বোচ্চ রান সংগ্রহকারীর ভূমিকায় অবতীর্ণ হয়েছেন গর্ডন গ্রীনিজ।

সঠিক অনুচ্ছেদ শিরোনাম কোনটি?
titleA. সাফল্যগাঁথা
titleB. সম্মাননা
titleC. খেলোয়াড়ী জীবন
titleD. প্রথম-শ্রেণীর ক্রিকেট
উত্তর: titleA
মাদারিপুর পৌরসভায় যোগাযোগের প্রধান সড়ক ঢাকা-মাদারিপুর মহাসড়ক। যে কোন যানবাহনে যোগাযোগ করা যায়। এছাড়া মোট রাস্তা কাঁচা ২১.৯২ কি.মি., ডব্লিউবিএম ৫.১৫ কি.মি., সিসি/আরসিসি ২৫.৫০ কি.মি., সলিং ২৮.২০ কি.মি., এইচ বি বি ৮.২৫কি.মি. এবং কার্পেটিং ৬৮.৮০ কি.মি.। ব্রীজ ১৭টি এবং কালভার্ট ১০৪টি। মাদারিপুর লঞ্চ ঘাট থেকে নৌ পথে ভ্রমণ পিয়াসুদের জন্য ঢাকা মহানগরীতে নির্বিঘ্নে খুব সহজে আসা-যাওয়া করা যায়।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. পত্র-পত্রিকা ও সাময়িকী
titleC. যোগাযোগ ব্যবস্থা
titleD. শিক্ষা ব্যবস্থা
উত্তর: titleC
এটি রসূলুল্লাহ সাল্লাল্লাহু আলাইহি ওয়া সাল্লামের মক্কী জীবনের প্রাথমিক পর্যায়ে নাযিল হওয়া সূরাসমূহের অন্যতম। তবে এর বিষয়বস্তুর আভ্যন্তরীণ সাক্ষ্য থেকে ইঙ্গিত পাওয়া যায় যে, যে সময় রসূলুল্লাহ সাল্লাল্লাহু আলাইহি ওয়া সাল্লামের দাওয়াত ও তাবলীগের বিরুদ্ধে মক্কার কাফেরদের শত্রুতামূলক আচরণ বেশ তীব্রতা লাভ করেছিল তখন এ সূরাটি নাযিল হয়েছিল।

সঠিক অনুচ্ছেদ শিরোনাম কোনটি?
titleA. আয়াত সমূহ
titleB. শানে নুযূল
titleC. নাযিল হওয়ার সময় ও স্থান
titleD. নামকরণ
উত্তর: titleC
স্যার আবদুল করিম গজনভি ছিলেন তার বড় ভাই। নারী শিক্ষার অগ্রদূত বেগম রোকেয়া তার খালা ছিলেন। আবুল আসাদ মুহম্মদ ইবরাহিম সাবের ও আবু জায়গাম মুহম্মদ খলিল সাবের ভ্রাতৃদ্বয় তার মামা ছিলেন।

১৯৪৮ সালে তিনি তার ব্যক্তিগত সম্পদ থেকে তহবিল গঠন করেন। এতে সিটি কলেজ-স্কুলের জন্য বার্ষিক দুইটি রৌপ্য পদক প্রদানের ব্যবস্থা করা হয়েছিল।

সঠিক অনুচ্ছেদ শিরোনাম কোনটি?
titleA. মৃত্যু
titleB. ব্যক্তিগত জীবন
titleC. সম্মাননা
titleD. রাজনীতি
উত্তর: titleB